open-index/open-wikipedia-markdown huggingface dataset:
Ανδρέας Μορφονιός

Ο **Ανδρέας Μορφονιός** είναι Έλληνας σκηνοθέτης. Έχει σκηνοθετήσει πολλές από τις σειρές της νεοελληνικής τηλεόρασης με υψηλή θεαματικότητα και είναι ένας από τους βασικούς συνεργάτες και φίλους του ηθοποιού Γιάννη Μπέζου, ενώ σχεδόν σε όλες τις σειρές που φέρουν την υπογραφή του στη σκηνοθεσία, είναι ο βασικός πρωταγωνιστής του. 

Σειρές που έχει σκηνοθετήσει είναι: ''Της Ελλαδος Τα Παιδιά'', *[[Άκρως οικογενειακόν]], [[Το πιο γλυκό μου ψέμα]], [[Εκείνες κι εγώ]], [[Μ+Μ]] ,[[Τα Μαχαιρώματα]]* κλπ. Από το 2020 μέχρι το 2023 ήταν σκηνοθέτης της σειράς ''Χαιρέτα μου τον πλάτανο.''

## Εργογραφία

*

Κατηγορία:Έλληνες σκηνοθέτες
Μεταξένιο σιφάκα

Το **μεταξένιο σιφάκα** είναι ένα είδος λεμούριου που το χαρακτηριστικό του είναι το μακρύ λευκό του τρίχωμα που έχει την υφή του μεταξιού. Το γεωγραφικό του εύρος είναι πολύ περιορισμένο και βρίσκεται μόνο σε περιοχές τις βορειοανατολικής Μαδαγασκάρης, όπου είναι γνωστό σαν *σιμπόνα*. Είναι ένα από τα σπανιότερα θηλαστικά της γης και χαρακτηρίζεται από την Διεθνή Ένωση Προστασίας της Φύσης ως ένα από τα 25 πιο απειλούμενα πρωτεύοντα θηλαστικά. Παλιότερα θεωρούνταν υποείδος του εστεμμένου σιφάκα (P. diadema) αλλά έρευνες το 2004 και το 2007 που σύγκριναν τις εξωτερικές διατάσεις, την γενετική και την κρανιο-οδοντική ανατομία υποστηρίζουν ότι το μεταξένιο σιφάκα είναι ξεχωριστό είδος και γενικά έχει γίνει αποδεκτό. 

Το μεταξένιο σιφάκα έχει μια μεταβλητή κοινωνική δομή και ζει σε ομάδες δύο έως εννέα ατόμων. Ξοδεύει το μεγαλύτερο μέρος της μέρας για εύρεση τροφής και ξεκούραση  αν και αφιερώνει επίσης ένα σημαντικό χρονικό διάστημα για κοινωνικές συμπεριφορές, όπως το παιχνίδι και η περιποίηση. Τα θηλυκά συνήθως έχουν προτεραιότητα στην εύρεση τροφής. Όπως και τα άλλα είδη λεμούριων καταναλώνει κυρίως φύλλα, σπόρους, φρούτα και λουλούδια. Αναπαράγεται μόνο μία μέρα τον χρόνο κατά την διάρκεια της περιόδου των βροχών. Εκτός από τους γονείς, τα βρέφη θηλάζονται και από άλλα μέλη της ομάδας. Μέλη της ίδιας ομάδας όλων των ηλικιών και των δύο φύλων συνεργάζονται, περιποιούνται το ένα το άλλο, παίζουν και μεταφέρουν το ένα το άλλο. Τα μεταξένια σιφάκα φωνάζουν συνέχεια παρά το μικρό φωνητικό ρεπερτόριο που διαθέτουν που αποτελείται μόνο από εφτά κραυγές. Όπως όλοι οι λεμούριοι, επικοινωνούν με οσμές. Αφήνουν ίχνη οσμής για να οριοθετήσουν την περιοχή τους. Επίσης τα αρσενικά δαγκώνουν τα δέντρα για να δείξουν ότι το δέντρο τους ανήκει. Η οσμή που αφήνουν για να οριοθετήσουν την περιοχή τους βγαίνει από ειδικούς αδένες στο καφέ στήθος των αρσενικών. Το καφέ στήθος είναι ο μόνος τρόπος να ξεχωρίσει κανείς τα αρσενικά από τα θηλυκά. 

Αυτό το είδος λεμούριου βρίσκεται μόνο σε ελάχιστες προστατευόμενες περιοχές στα δάση της βόρειας Μαδαγασκάρης, με την πλειονότητα του εναπομείναντος  πληθυσμού στο εθνικό πάρκο Μαροτζέτζυ και στο καταφύγιο άγριας ζωής Αζανάριμπυ. Επίσης λίγες ομάδες έχουν παρατηρηθεί σε απροστάτευτες δασικές περιοχές. Το μεταξένιο Σιφάκα κυνηγιέται σε όλη την περιοχή κατανομής του επειδή η κατανάλωση του κρέατος του επιτρέπεται από την θρησκεία των ιθαγενών της Μαδαγασκάρης. Άλλοι λόγοι για την σπανιότητα αυτού του είδους είναι η καταστροφή των ενδιαιτημάτων του για να φτιαχτούν χωράφια και η παράνομη υλοτομία. Υπολογίζεται ότι γύρω στα  250 μεταξένια σιφάκα υπάρχουν ακόμη στην φύση.

## Παραπομπές


Κατηγορία:Ιντριίδες
Κατηγορία:Λεμούριοι
Κατηγορία:Πανίδα της Μαδαγασκάρης
Πλαγιά

Η λέξη "πλαγιά" αναφέρεται στην οποιαδήποτε πλευρά φυσικού υψώματος (λόφου, βουνού κ.λπ).

Με το όνομα **Πλαγιά** είναι γνωστοί οι εξής οικισμοί:

*Πλαγιά Αιτωλοακαρνανίας
*Πλαγιά Δάφνης Ικαρίας
*Πλαγιά Χρυσοστόμου Ικαρίας
*Πλαγιά Ιωαννίνων
*Πλαγιά Καρδίτσας
*Πλαγιά Κέας
*Πλαγιά Κέρκυρας
*Πλαγιά Κεφαλληνίας
*Πλαγιά Κιλκίς
*Πλαγιά Λέσβου
*Πλαγιά Ροδόπης
*Πλαγιά Σάμου
*Πλαγιά Φούρνων
*Πλαγιά Χανίων

Κατηγορία:Αποσαφηνίσεις ελληνικών τοπωνυμίων
Κοσμοθέα Αττικής

Η **Κοσμοθέα** είναι περιοχή με μικρό οικισμό που βρίσκεται στον κάμπο των Αφιδνών, της Δημοτικής Κοινότητας Αφιδνών, λίγο ανατολικότερα του Κοκκινόβραχου και πολύ κοντά (νοτιοανατολικά) στον σιδηροδρομικό σταθμό Αφιδνών. Διοικητικά ανήκει στον Δήμο Ωρωπού. Αναγνωρίστηκε ως οικισμός το 1991 και εντάχθηκε στην τότε Κοινότητα Αφιδνών. Σύμφωνα με την απογραφή του 2011 έχει 131 κατοίκους. Το καλοκαίρι του 2012 ο οικισμός απειλήθηκε από πυρκαγιά, που κατέκαψε μεγάλη δασική έκταση νοτιότερα των Αφιδνών.

Πορεία του πληθυσμού:

## Παραπομπές


## Εξωτερικοί σύνδεσμοι

* πληροφορίες για τις Αφίδνες από την ιστοσελίδα του Δήμου Ωρωπού 

Κατηγορία:Χωριά της περιφερειακής ενότητας Ανατολικής Αττικής
Πλαγιά Κέρκυρας

Η **Πλαγιά** (προηγούμενο όνομα **Τζαγκινάτικα**) είναι οικισμός της Κέρκυρας με πληθυσμό 18 κατοίκων το 2001 και 14 κατοίκων το 2011, στην τοπική κοινότητα Γιμαρίου της δημοτικής ενότητας Κασσωπαίων της Κέρκυρας (πρώην Δήμο Κασσωπαίων μέχρι το 2010). Το 2010 αποσπάστηκε από το Δήμο Κασσωπαίων και προσαρτήθηκε στο Δήμο Κερκυραίων ενώ το 2019 με το ΦΕΚ 43Α - 09/03/2019 προσαρτήθηκε στο δήμο Βόρειας Κέρκυρας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Αντβέιτα

**Αντβέιτα** (σημαίνει *ένας και μοναδικός* στα Σανσκριτικά) (1750 - 23 Μαρτίου 2006) ήταν το όνομα μιας αρσενικής Γιγάντιας χελώνας που ζούσε στον ζωολογικό κήπο της Καλκούτας. Ήταν ένα από τα μακροβιότερα ζώα που έζησαν ποτέ.

## Ιστορία
Αυτή η γιγάντια χελώνα πιάστηκε στις νήσους Σεϋχέλλες από Βρετανούς ναύτες και δόθηκε σαν δώρο στον στρατηγό Ρόμπερτ Κλιβ. Ο Κλιβ είχε άλλε τέσσερις χελώνες στην έπαυλη του στα περίχωρα της Καλκούτα. Όλες η χελώνες πέθαναν εκτός από τον Αντβέιτα όπου μεταφέρθηκε στον ζωολογικό κήπο της Καλκούτας από τον Καρλ Λούις Σβέντλερ, τον ιδρυτή του κήπου. Έζησε στον κήπο μέχρι τον θάνατο του το 2006.

## Περιγραφή
Με βάρος 250 κιλών, ο Αντβέιτα ήταν εργένης χωρίς καταγεγραμμένους απογόνους. Ακολουθούσε μια δίαιτα που αποτελούνταν από πίτουρο Σίτου, Καρότα, Μαρούλι, καβουρδισμένα ρεβίθια, ψωμί, χορτάρι και αλάτι. Το κέλυφος του έσπασε και μια τραύμα αναπτύχθηκε στην ράχη λίγους μήνες πριν από τον θάνατο του από ηπατική ανεπάρκεια το 2006.

## Ηλικία
Η ηλικία του Αντβέιτα υπολογίζεται γύρω στα 255 έτη, αν αληθεύει είναι η μακροβιότερη χελώνα όλων τον εποχών. Έζησε 67 χρόνια παραπάνω από την δεύτερη μακροβιότερη χελώνα.

## Παραπομπές


Κατηγορία:Διάσημα ζώα
Κατηγορία:Ερπετά
Οικολόγοι (Βέλγιο)

Το **Εκολό** (γαλλ. *Ecolo*, αρχικά του *Écologistes Confédérés pour l'organisation de luttes originales*, που σημαίνει «συνομοσπονδιοποιημένοι οικολόγοι για την οργάνωση αυθεντικών αγώνων», στην πραγματικότητα, όμως, συντομογραφία της λέξης οικολογία στα γαλλικά) είναι ένα γαλλόφωνο βελγικό οικολογικό πολιτικό κόμμα. Το κόμμα δραστηριοποιείται στη Βαλλωνία, στις Βρυξέλλες και στη γερμανόφωνη κοινότητα του Βελγίου. Συμμετέχει στην κυβέρνηση της περιοχής των Βρυξελλών.

Την περίοδο 1999-2003, το κόμμα συμμετείχε στην πρώτη κυβέρνηση του Γκι Φερχόφστατ αλλά αποχώρησε από αυτή πριν τις εκλογές του 2003, με αποτέλεσμα να μειωθεί σημαντικά η εκλογική του δύναμη από το Σοσιαλιστικό Κόμμα. Το κόμμα γνώρισε ανάκαμψη ύστερα από τις εκλογές του 2007, κερδίζοντας 8 από τις συνολικά 150 έδρες της Βελγικής Βουλής των Αντιπροσώπων και 2 από τις 40 έδρες της Βελγικής Γερουσίας. Το κόμμα διατήρησε τον αριθμό των εδρών του και στις εκλογές του 2010.

Συνεργάζεται και με τους Πράσινους που δραστηριοποιούνται κυρίως στην Φλάνδρα.

## Έδρες σε κοινοβούλια

## Παραπομπές


Κατηγορία:Βελγικά πολιτικά κόμματα
Κατηγορία:Οικολογικά κόμματα
Πράσινοι (Βελγικό πολιτικό κόμμα)

Οι **Πράσινοι** (ολλ. *Groen*), παλαιότερα γνωστοί και ως **Αγκαλέβ** (*Agalev*) είναι ένα βελγικό φλαμανδικό οικολογικό κόμμα. Το κόμμα είναι συχνά το μικρότερο φλαμανδικό πολιτικό κόμμα σε ομοσπονδιακό και περιφερειακό επίπεδο, καθώς και σε επίπεδο Ευρωπαϊκού Κοινοβουλίου.
250px|μικρογραφία|Παλαιότερο λογότυπο του κόμματος
Το κόμμα συνεργάζεται με το αντίστοιχο γαλλόφωνο κόμμα Εκολό.

## Έδρες σε κοινοβούλια

## Παραπομπές


Κατηγορία:Βελγικά πολιτικά κόμματα
Κατηγορία:Οικολογικά κόμματα
Αλέξανδρος Δραγούμης

Ο **Αλέξανδρος Δραγούμης** (2 Δεκεμβρίου 1891 - 22 Σεπτεμβρίου 1977, Αθήνα) ήταν αρχιτέκτονας, εκπρόσωπος του Μοντερνισμού στην Ελλάδα. Η Οικογένεια Δραγούμη ήταν μία παλιά ελληνική οικογένεια από τη Μακεδονία στη βόρεια Ελλάδα, που έπαιξε σημαντικό ρόλο στην πολιτική ιστορία της μοντέρνας Ελλάδας.

## Σταδιοδρομία
Ακολουθώντας την οικογενειακή παράδοση πήρε μέρος σε δυο Βαλκανικούς πολέμους. Μετά όμως από ένα περιστατικό, παραιτήθηκε από το στρατό για λόγους υγείας το 1922 και έφυγε για Γερμανία, όπου 
σπούδασε αρχιτεκτονική στο Πολυτεχνείο του Μπράουνσβαϊγκ απ ' όπου αποφοίτησε το 1925. Εκεί ήρθε σε επαφή με τη νέα τάση στην αρχιτεκτονική, το Μπάουχαους. Από το 1925 - 1928 διέμενε στη Θεσσαλονίκη, όπου εργάστηκε ως ανεξάρτητος αρχιτέκτονας. Επιστρέφοντας στην Αθήνα, συνέχισε την οικοδομική του δραστηριότητα. Το 1931 άρχισε την κατασκευή του σπιτιού του, στην πλατεία Λυκαβηττού στο Κολωνάκι, κεντρική περιοχή της Αθήνας. Η πλαστικότητα των όγκων, αυστηρό ορθογώνιο, η σαφήνεια των μορφών, η αλληλεπίδραση μεταξύ πλήρους και κενού, τα γωνιακά ανοίγματα, η διαρρύθμιση του κήπου, μελετήθηκαν με ιδιαίτερη φροντίδα και προσοχή από τον ίδιο τον αρχιτέκτονα. Το ίδιο ισχύει και για την εσωτερική διαρρύθμιση του σπιτιού, που προορίζεται να είναι το σπίτι για μια τυπική αστική οικογένεια στην Αθήνα με τέσσερα παιδιά.
Μεταξύ 1932 και 1940, διετέλεσε πρόεδρος του τμήματος της αρχιτεκτονικής του Τεχνικού Επιμελητηρίου της Ελλάδος και το 1933 συμμετείχε στο Διεθνές Συνέδριο για τη Σύγχρονη Αρχιτεκτονική, το IV CIAM, όπου απευθύνθηκε στους συναδέλφους του κατά τη δεύτερη ημέρα του συνεδρίου (2 Αύγουστος, 1933). Αργότερα διορίστηκε επικεφαλής του Τμήματος Αστικού Σχεδιασμού του Υπουργείου για τη Διοίκηση της Πρωτεύουσας. Από το 1939 και μετά εργάστηκε για την εταιρεία σιδηροδρόμων στο τμήμα Αθήνα-Πειραιάς.

## Σημαντικά έργα
*ένα τμήμα του Πανεπιστημίου της Θεσσαλονίκης
*το στρατιωτικό νοσοκομείο Θεσσαλονίκης
*το σιδηροδρομικό σταθμό της Κορίνθου και της Πάτρας
*τις γενικές αποθήκες της Ελλάδας
*τις αποθήκες του ελληνικού Ερυθρού Σταυρού στη Ζάκυνθο και την Κεφαλλονιά
*το Γενικό νοσοκομείο στο Αργοστόλι, της Κεφαλλονιάς
*το οικοτροφείο για μαθητές στη Ζάκυνθο και την Κεφαλλονιά

## Παραπομπές


## Εξωτερικοί σύνδεσμοι
* Παρουσίαση από την ιστοσελίδα Meam Net

Κατηγορία:Έλληνες αρχιτέκτονες
Κάρλος Ντανιέλ Τάπια

Ο **Κάρλος Ντανιέλ Τάπια** (γεννημένος στις 20 Αυγούστου 1962 στο Σαν Μιγκέλ (Μπουένος Άιρες)) είναι παλαίμαχος Αλγερινός ποδοσφαιριστής.

Ξεκίνησε την καριέρα του αγωνιζόμενος στην Ρίβερ Πλέιτ το 1981, όταν ο τότε προπονητής της ομάδας Αλφρέδο Ντι Στέφανο τον έκανε μέλος της πρώτης ομάδας, παίρνοντας την θέση του μυθικού Νορμπέρτο Αλόνσο.

Το 1985 μετακόμισε στην αιώνια αντίπαλο της Ρίβερ, Μπόκα Τζούνιορς. Ήταν μέλος της ομάδας της Αργεντινής η οποία κατέκτησε το Παγκόσμιο Κύπελλο του 1986, αν και αγωνίστηκε μονάχα λίγα λεπτά στη διάρκεια της διοργάνωσης. Είναι ο ένας από τους δύο παίκτες της Μπόκα που κατέκτησαν τον τίτλο, με τον άλλο να είναι ο Χούλιο Ολαρτικοετσέα.

Ο Τάπια είναι ο μοναδικός ποδοσφαιριστής στην ιστορία της Μπόκα Τζούνιορς που να έχει τέσσερις διαφορετικές θητείες με την ομάδα, με την τελευταία του να είναι ιδιαίτερα επιτυχημένη, καθώς την βοήθησε να κατακτήσει το πρωτάθλημα της Απερτούρα του 1992, τον πρώτο τίτλο πρωταθλητή της ομάδας έπειτα από 11 χρόνια και το Κόπα όρο το 1993. Αγωνίστηκε σε συνολικά 217 αγώνες με την Μπόκα συνολικά σε όλες τις διοργανώσεις, σημειώνοντας 46 τέρματα.

## Στατιστικά συλλογικής καριέρας

## Τίτλοι
* 1980 Μετροπολιτάνο Ρίβερ Πλέιτ
* 1986 Παγκόσμιο Κύπελλο Αργεντινή
* 1992 Απερτούρα Μπόκα Τζούνιορς
* 1993 Κόπα Όρο Μπόκα Τζούνιορς

## Εξωτερικός Σύνδεσμος
*  BDFA profile

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Σταντ Μπρεστουά
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Κλουμπ Ουνιβερσιδάδ ντε Τσίλε
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Κόπα Αμέρικα 1987
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές ΦΚ Λουγκάνο
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Στατιστικά δεδομένα

Ως **στατιστικά δεδομένα** χαρακτηρίζονται γενικά οποιαδήποτε εμπειρικά δεδομένα παρατήρησης ή πειράματος που έχουν υποστεί στατιστική επεξεργασία.

Τα δεδομένα των παρατηρήσεων και πειραμάτων στατιστικού ενδιαφέροντος συλλέγονται κατά διάφορους τρόπους και μεθόδους απαρίθμησης ή μέτρησης και στη συνέχεια ταξινομούνται σε ιδιαίτερα σύνολα ενδιαφέροντος που αποτελούν και τις στατιστικές βάσεις (δεδομένων). Μετά δε από σχετική επεξεργασία τους με διάφορες στατιστικές μεθόδους  ακολουθεί η παρουσία και η ανάλυσή τους ως στατιστικά στοιχεία. 
Η συλλογή στατιστικών δεδομένων γίνεται με παρατήρηση, ή πείραμα καθώς και με απογραφή ή δειγματοληψία. Η δε παρουσία και δημοσίευσή τους γίνεται κατά διάφορους τρόπους είτε με σχετικές αναφορές, είτε με εκπόνηση στατιστικών πινάκων, είτε με γραφικές παραστάσεις.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.865.
* ΥΠΕΠΘ - Παιδαγωγικό Ινστιτούτο, συλλογικό έργο των Λεων. Αδαμόπουλο, Χαραλ. Δαμιανού, Ανδ. Σπέρκου "Μαθηματικά και Στοιχεία Στατιστικής" ΟΕΔΒ - Αθήνα 1999, σελ.62.
* Συλλογ. έργο των Π. Κικιλίας, Δ. Παλαμούρδας, Α. Πετράκης, Δ. Τσουκαλάς "Στατιστική - Πιθανότητες" Εκδ. Δηρος - Αθήνα 2001,  ISBN 960-8271-07-X, σελ.18-19.

Κατηγορία:Στατιστική ανάλυση
Ζωοδόχος Πηγή Νάξου

Η **Ζωοδόχος Πηγή** είναι δύο ξεχωριστοί οικισμοί της κεντρικής ορεινής Νάξου σε υψόμετρο 250-300 μέτρων και με 174 κατοίκους (απογραφή 2011). Διοικητικά υπάγεται στην τοπικής κοινότητας Χαλκείου του Δήμου Νάξου & Μικρών Κυκλάδων. Βρίσκεται στο δρόμο Χαλκείου - Ποταμιάς - Νάξου και αποτελείται από δυο χωριά: το Χείμαρρο (ονομασμένο από γειτονικό χείμαρρο) και το Τσικαλαριό (από το «τσικάλι», που ήταν εργαστήριο των κατοίκων του κάστρου στην αρχαιότητα). Σε μικρή απόσταση, 900 περίπου μέτρων, βρίσκεται το «Απάνω Κάστρο», ενετικό φρούριο. Ο οικισμός αναγνωρίστηκε το 1981 και ανήκε στην Κοινότητα Χαλκείου, ενώ από το 2010 είχε προσαρτηθεί στο Δήμο Δρυμαλίας, μέχρι το 2010, οπότε προσαρτήθηκε στο Δήμο Νάξου & Μικρών Κυκλάδων.

## Πληθυσμιακή εξέλιξη
Λόγω του ότι το χωριό *Ζωοδόχος Πηγή* έχει προκύψει από την συγχώνευση (το 1981) των οικισμών του Χειμάρρου (πρώην Κουτσοχεράδο) και του Τσικαλαριού, οι οποίοι απογράφονταν ξεχωριστά κατά το παρελθόν μπορούμε να έχουμε εικόνα της εξέλιξης του πληθυσμού του από το άθροισμα των πληθυσμών των δύο οικισμών. Τα έτη 1835 και 1879, αν και αποτελούσαν ξεχωριστούς οικισμούς είχαν απογραφεί μαζί.

## Διοικητικές μεταβολές
* Το 1835, το χωριό αναφέρεται ως *Τσουκαλοκουτσοχειράδες* με 182 κατοίκους (57 οικογένειες) και προσαρτάται στον νεοϊδρυθέντα *[[Δήμος Τραγαίας Νάξου|Δήμο Τραγαίας]]* της επαρχίας *Νάξου*, με έδρα τον οικισμό του Χαλκείου.
* Το 1955, ο οικισμός από *Κουτσοχεράδος* μετονομάζεται σε *Χείμαρρος*.
* Το 1981, στην απογραφή, καταργούνται σαν «ανεξάρτητοι» οικισμοι και συναποτελούν το χωριό *Ζωοδόχος Πηγή* που υπάγεται στην *κοινότητα του Χαλκείου*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η *κοινότητα του Χαλκείου* καταργείται και ο οικισμός *Ζωοδόχος Πηγή* προσαρτάται στο νεοσύστατο δήμο ''Δρυμαλίας'' με έδρα *τον* οικισμό *Χαλκείο*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Χαλκείου*, του *Δήμου Δρυμαλίας*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός *Ζωοδόχος Πηγή* προσαρτάται στο νεοσύστατο Δήμο ''Νάξου & Μικρών Κυκλάδων''.
* 
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Ράχη ( 1 κ.) και Χαλκείο ( 368 κ.) την *Τοπική Κοινότητα Χαλκείου* ( 543 κ.). Η τ.κ. Χαλκείου υπάγεται στη  δημοτική ενότητα Δρυμαλίας, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Δείτε επίσης
* Τσικαλαριό Νάξου
* Χείμαρρος Νάξου
* Δήμος Τραγαίας Νάξου

## Παραπομπές


Κατηγορία:Χωριά της περιφερειακής ενότητας Νάξου
Υβόν Λε Ρου

Ο **Υβόν Λε Ρου** (*Yvon Le Roux*, γεννήθηκε 19 Απριλίου 1960), είναι διεθνής Γάλλος πρώην ποδοσφαιριστής, ο οποίος αγωνιζόταν στην θέση του αμυντικού.

Με 28 διεθνείς συμμετοχές με την Εθνική Γαλλίας (και ένα τέρμα), συμμετείχε στο Ευρωπαϊκό Πρωτάθλημα του 1984 (το οποίο κατέκτησαν οι Γάλλοι) και το Παγκόσμιο Κύπελλο του 1986. Μετά το πέρας της ποδοσφαιρικής του καριέρας, ασχολήθηκε με την προπονητική.

## Καριέρα
Προερχόμενος από τα τμήματα υποδομής της Σταντ Μπρεστουά, ο Βρετόνος αμυντικός αποτέλεσε τμήμα της ομάδας που αγωνίστηκε στην κορυφαία τη τάξει κατηγορία της Γαλλίας στις αρχές της δεκαετίας του 1980. Μαζί της, κατέκτησε σε δύο περιπτώσεις τον τίτλο του πρωταθλητή της Ντιβιζιόν 2. Το 1983, ο νεαρός Γάλλος διεθνής υπέγραψε στην ΑΣ Μονακό, με την οποία κατέκτησε το Κύπελλο Γαλλίας και καθιερώθηκε στην βασική ομάδα της Εθνικής Γαλλίας, με την οποία κατέκτησε το Ευρωπαϊκό Πρωτάθλημα του 1984.

Το 1985, επέστρεψε κοντά στην γενέτειρά του περιοχή, στην ΦΚ Ναντ. Έχοντας επιλεγεί να αγωνιστεί για το Παγκόσμιο Κύπελλο του 1986 με τους *Μπλε*, αποβλήθηκε στη διάρκεια του πρώτου αγώνα της ομάδας του και παρέμεινε ως αναπληρωματικός κατά το υπόλοιπο της διοργάνωσης. Το 1987, υπέγραψε στην Ολιμπίκ Μαρσέιγ, όπου προετοιμαζόταν μια ομάδα υψηλού επιπέδου. Νικητής του *νταμπλ* Πρωταθλήματος-Κυπέλλου το 1989, εγκατέλειψε ξανά την ομάδα ύστερα από δύο σεζόν, για χάρη της Παρί ΣΖ, όπου ταλαιπωρημένος από συνεχόμενους τραυματισμούς, υποχρεώθηκε να αποσυρθεί από την ενεργό δράση με το τέλος της πρώτης του σεζόν στους Παριζιάνους, σε ηλικία 30 ετών. Μετρούσε, τότε, 290 συμμετοχές σε αγώνες πρώτης κατηγορίας (για 32 γκολ) και 28 διεθνείς συμμετοχές (για ένα γκολ).

Σύντομα, επέστρεψε στην ομάδα που τον ανέδειξε ποδοσφαιρικά, η οποία είχε μόλις χρεοκοπήσει, ως προπονητής. Έπειτα από δύο σεζόν, εγκατέλειψε τον χώρο του ποδοσφαίρου, ενώ στη συνέχεια ανέλαβε για ένα σύντομο διάστημα αθλητικός διευθυντής της ΟΣ Κονκαρνώ (CFA 2).

Στις 21 Απριλίου 2007, αγωνίστηκε με τον Ποδοσφαιρικό Σύλλογο Βρετάνης σε έναν αγώνα απέναντι στην ομάδα επίλεκτων *Africa Stars*

## Παραπομπές


## Εξωτερικοί Σύνδεσμοι
*  Προφίλ από την Γαλλική Ομοσπονδία Ποδοσφαίρου 

Κατηγορία:Ποδοσφαιριστές Σταντ Μπρεστουά
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Παρί Σεν Ζερμέν
Κατηγορία:Γάλλοι προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1984
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Λιγκ 1
Κατηγορία:Προπονητές ποδοσφαίρου Σταντ Μπρεστουά
Κατηγορία:Ποδοσφαιριστές Εθνικής Γαλλίας
Κώστας Τριανταφυλλόπουλος (ποδοσφαιριστής)

Ο **Κωνσταντίνος «Κώστας» Τριανταφυλλόπουλος** (3 Απριλίου 1993, Κόρινθος) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός ή πλάγιος αμυντικός για τον Αστέρα Τρίπολης.

## Σταδιοδρομία σε συλλόγους

### Παναθηναϊκός
Προέρχεται από τα τμήματα υποδομών του Παναθηναϊκού και στις 30 Σεπτεμβρίου 2012, κατά τη διάρκεια ενός αγώνα πρωταθλήματος απέναντι στον Αστέρα Τρίπολης, πραγματοποίησε το ντεμπούτο του με την ομάδα ανδρών του συλλόγου. Την περίοδο 2013-14 καθιερώθηκε στη βασική ενδεκάδα των "πρασίνων", ενώ την ίδια χρονιά κατέκτησε το κύπελλο Ελλάδας, έπειτα από την επικράτηση του Παναθηναϊκού στον τελικό εναντίον του ΠΑΟΚ (4-1).

### Αστέρας Τρίπολης
Τον Ιανουάριο του 2016 αποχώρησε από τον Παναθηναϊκό ως ελεύθερος και συμφώνησε με τον Αστέρα Τρίπολης. Έμεινε τρία ολόκληρα χρόνια στην Αρκαδική ομάδα, έχοντας συνολικά από το 2016, μέχρι το 2019, 60 συμμετοχές, χωρίς να έχει καταφέρει να σκοράρει κάποιο τέρμα.

### Πόγκον Στσέτσιν
Στις 13 Ιουνίου 2019, υπέγραψε διετές συμβόλαιο με την Πόγκον Στσέτσιν της Εκστρακλάσα, όπου ήταν συμπαίκτης με το Μιχάλη Μανιά.

### Επιστροφή στον Αστέρα Τρίπολης
Στισ 26 Ιουνίου 2024, ο Αστέρας Τρίπολης ανακοίνωσε την επιστροφή του Τριανταφυλλόπουλου στην ομάδα με συμβόλαιο έως το 2026.

## Διεθνής σταδιοδρομία
Έχει διατελέσει διεθνής με την Εθνική Νέων, στην οποία υπήρξε βασικό στέλεχος στην πορεία μέχρι τον τελικό του ευρωπαϊκού πρωταθλήματος U19 του 2012, καθώς και με την Εθνική Ελπίδων (2012-2014). 

## Στατιστικά στοιχεία ανά περίοδο
*Μέχρι τις 14 Ιουνίου 2019.*


 
## Διακρίσεις
**[[Παναθηναϊκός (ποδόσφαιρο)|Παναθηναϊκός]]**
* Κύπελλο Ελλάδας: 2013-14

## Παραπομπές


## Εξωτερικοί Σύνδεσμοι

*Ο Kώστας Τριανταφυλλόπουλος στο soccerway
*Ο Τριανταφυλλόπουλος στο UEFA.COM
*Προφίλ στο Transfermarct.co.uk

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ20
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Πόγκον Στσέτσιν
Κατηγορία:Ποδοσφαιριστές Εκστρακλάσα
Κατηγορία:Έλληνες ποδοσφαιριστές στο εξωτερικό
Ζωοδόχος Πηγή (αποσαφήνιση)

**[[Ζωοδόχος Πηγή]]** είναι όνομα προερχόμενο από την χριστιανική θρησκεία και χρησιμοποιείται για τους παρακάτω οικισμούς, αλλά και σημαντικό αριθμό εκκλησιών, μονών, αγιάσματος και εικόνων:

Οικισμοί:

Ζωοδόχος Πηγή Περίστασης Πιερίας

*Ζωοδόχος Πηγή Κηρίνθου Εύβοιας
*Ζωοδόχος Πηγή Καρύστου Εύβοιας
*Ζωοδόχος Πηγή Αγίας Αναστασίας Ιωαννίνων
*Ζωοδόχος Πηγή Πλατανούσσης Ιωαννίνων
*Ζωοδόχος Πηγή Κέας
*Ζωοδόχος Πηγή Κοζάνης
*Ζωοδόχος Πηγή Λάρισας
*Ζωοδόχος Πηγή Νάξου
*Ζωοδόχος Πηγή Σάμου

Αγιάσματα:
* Ζωοδόχος Πηγή του Μπαλουκλί στην Κωνσταντινούπολη
* Ζωοδόχος Πηγή Ακαδημίας στην Αθήνα

Κατηγορία:Αποσαφηνίσεις ελληνικών τοπωνυμίων
Εκλογές της Γερουσίας των Ηνωμένων Πολιτειών 2000 στο Μέριλαντ

Η **εκλογή της Γερουσίας των Ηνωμένων Πολιτειών στο Μέριλαντ το 2000** διεξάχθηκε στις 7 Νοεμβρίου 2000. Ο κάτοχος του αξιώματος Δημοκρατικός Γερουσιαστής των ΗΠΑ Πολ Σαρμπάνης επανεκλέχθηκε σε μια πέμπτη θητεία.

## Υποψήφιοι
### Δημοκρατικοί
* Πολ Σαρμπάνης, εν ενεργεία Γερουσιαστής που εκλέχθηκε πρώτη φορά το 1976

### Ρεπουμπλικανοί
* Πολ Ράππαπορτ, πρώην αρχηγός της αστυνομίας της Κομητείας Χάουαρντ and former lieutenant governor candidate

## Εκστρατεία
Ο Ράππαπορτ κέρδισε τον Ρεπουμπλικανικό προκριματικό ενάντια στον Σ. Ρομπ Σομπχάνι, στον Ρος Ζίμμερμαν Πίρποντ, στον Ρόμπιν Φίκερ, στον Κέννεθ Ρ. Τίμμερμαν, τον Κέννεθ Ουέιμαν και τον Τζον Στάφφορντ.

## Αποτελέσματα

## Παραπομπές


Μεριλαντ
Γερουσια 2000
Εκλογές της Γερουσίας των Ηνωμένων Πολιτειών 2000 στο Μισισίπι

Η **εκλογή της Γερουσίας των Ηνωμένων πολιτειών στο Μισισίπι 2000** διεξάχθηκε στις 7 Νοεμβρίου 2000. Ο κάτοχος του αξιώματος Ρεπουμπικανός Γερουσιαστής Τρεντ Λοτ επανεκλέχθηκε σε τρίτη θητεία.

## Μείζονες υποψήφιοι
### Δημοκρατικοί
*Τρόυ Μπράουν, πολυετής υποψήφιος

### Ρεπουμπλικανοί
*Τρεντ Λοτ, εν ενεργεία Γερουσιαστής των ΗΠΑ που εκλέχθηκε πρώτη φορά το 1988

## Αποτελέσματα

## Παραπομπές


Μισισιπι
Γερουσια 2000
Ōkami

Το ***Ōkami*** (ιαπωνικά: 大神) είναι βιντεοπαιχνίδι δράσης περιπέτειας για το PlayStation 2, το PlayStation 3 και το Wii, το οποίο αναπτύχθηκε από την Clover Studio και εκδόθηκε από την Capcom και πρωτοκυκλοφόρησε το 2006. Το παιχνίδι διαδραματίζεται στην κλασσική Ιαπωνική περίοδο και ακολουθεί την ιστορία μίας λευκής λύκαινας, με το όνομα Amaterasu, και του πιστού συντρόφου της, Isunn. Η Amaterasu που σύντομα μαθαίνει είναι μια από τους 13 θεούς της Ουράνιας βούρτσας και έτσι ταξιδεύει με το φίλο της σε όλη την Ιαπωνία, όπου συναντούν εχθρούς, φίλους, αγνώστους. Το παιχνίδι συνδυάζει πολλούς διαφορετικούς ιαπωνικούς μύθους και παραδόσεις. To 2005 έλαβε το βραβείο από το 1UP.com ως το καλύτερο παιχνίδι για το PS2 στην Ε3 του 2005..

## Οι ουράνιοι θεοί
Καθώς το παιχνίδι προχωράει θα συναντάει τους Ουράνιους θεούς που της δίνουν μια καινούρια δύναμη για την Ουράνια βούρτσα της. Αυτοί είναι οι εξής: Yomigami (ο οποίος αναπαριστά το δράκο στο κινέζικο ωροσκόπιο), Tachigami, Hanagami, Bakugami, Yumigami, Nuregami, Kazegami, Moegami, Kasugami, Kabegami, Gekigami, Itegami.

## Παραπομπές


## Εξωτερικοί σύνδεσμοι
Επίσημη ιστοσελίδα

Κατηγορία:Βιντεοπαιχνίδια του 2006
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια τέχνης
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια της Capcom
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Νικητές BAFTA (βιντεοπαιχνίδια)
Perfect Strangers (τραγούδι των Deep Purple)

Το **Perfect Strangers** είναι τραγούδι του χαρντ ροκ συγκροτήματος Deep Purple, το πέμπτο του ομώνυμου δίσκου, ο οποίος κυκλοφόρησε στις 16 Σεπτεμβρίου του 1984, από τις εταιρείες "Polydor" και "Mercury". Το κομμάτι αυτό κυκλοφόρησε σε μορφή 7" βινυλίου  και CD σινγκλ με το τραγούδι "*[[Son of Alerik]]*" στη δεύτερη πλευρά, τον Οκτώβριο του 1984.

## Σύνθεση
Οι στίχοι του τραγουδιού γράφτηκαν από τον Ίαν Γκίλαν και έχουν ως θέμα την αναδημιουργία μέσα στη ανασφάλεια που υπήρχε αρχικά κατά την επανένωση του συγκροτήματος, ενώ το "*Perfect Strangers*" είναι ένα από τα ελάχιστα τραγούδια των Deep Purple το οποίο δεν περιέχει σόλο κιθάρας. Παρ' όλα αυτά, ο τότε κιθαρίστας των Deep Purple, Ρίτσι Μπλάκμορ, έχει χαρακτηρίσει το κομμάτι ως το αγαπημένο του τραγούδι από αυτά που ηχογράφησε με το συγκρότημα.

## Διασκευές
Διασκευές του κομματιού έχουν γίνει από τους Dream Theater στο "*[[A Change Of Seasons]]*", από τον Μπρους Ντίκινσον, ο Γιορν Λάντε για το δίσκο του "*Unlocking the Past*" του 2007, οι Dimmu Borgir για το δίσκο "*Abrahadambra*" του 2010, ενώ ο Τίμο Κοτιπέλτο των Stratovarious το διασκεύασε μαζί με τον Γιάνι Λιματάινεν των Sonata Arctica για το δίσκο "*Blackoustic*" του 2012.

## Ζωντανές ηχογραφήσεις
Το "*Perfect Strangers*" έχει παιχτεί από τους Deep Purple σε όλες σχεδόν τις συναυλίες τους, μετά την ηχογράφηση του. Γι' αυτό το λόγο, βρίσκεται σε αρκετούς ζωντανά ηχογραφημένους δίσκους του συγκροτήματος, οι οποίοι κυκλοφόρησαν από το 1985 και έπειτα. Ζωντανές εκτελέσεις του κομματιού, υπάρχουν στους εξής δίσκους:

## Θέσεις τσαρτ
***Perfect Strangers*** *(σινγκλ)*

***Επίσημη κυκλοφορία: [[Οκτώβριος]] [[1984]]***

## Τα μέλη των Deep Purple
Το "*Perfect Strangers*" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Perfect Strangers CD Booklet, Mercury, 1991
* The Complete Deep Purple, Michael Heatley, *Reynolds & Hearn*, 2005
* Jon Lord, Interviews - The Highway Star
* DPRP Specials : Candice Night & Ritchie Blackmore : Interview 2007 

## Εξωτερικοί σύνδεσμοι
* Deep Purple - Perfect Strangers - YouTube
* Perfect Strangers Lyrics - Deep Purple
* PERFECT STRANGERS TAB by Deep Purple @ Ultimate-Guitar.Com

Κατηγορία:Τραγούδια των Deep Purple
Κατηγορία:Τραγούδια του 1984
King of Dreams

Το **King of Dreams** είναι τραγούδι του χαρντ ροκ συγκροτήματος Deep Purple, το πρώτο του δίσκου "*[[Slaves and Masters]]*", ο οποίος κυκλοφόρησε τον Οκτώβριο του 1990.

## Σινγκλ
Μαζί με το άλμπουμ, κυκλοφόρησε σε μορφή 7" βινυλίου  και CD το σινγκλ του τραγουδιού, με το "*Fire in the Basement*" στη δεύτερη πλευρά του, γνωρίζοντας μικρή επιτυχία στη Μεγάλη Βρετανία και τον Καναδά.

## Ζωντανές εκτελέσεις
Το "*King of Dreams*", συμπεριλήφθηκε στο set list του συγκροτήματος για τις ζωντανές εμφανίσεις του στην επερχόμενη περιοδεία για την προώθηση του "*[[Slaves and Masters]]*", αλλά δεν υπάρχει κάποια ηχογράφηση από εκείνη την περίοδο. Τα φωνητικά του κομματιού, όπως και ολόκληρου του δίσκου, είχε αναλάβει ο Τζο Λιν Τέρνερ, αντικαθιστώντας τον Ίαν Γκίλαν, αλλά παραμένοντας στο συγκρότημα για ένα μόνο δίσκο, αφού το 1992 ο Γκίλαν επέστρεψε στους Deep Purple.

## Θέσεις τσαρτ
***King of Dreams*** *(σινγκλ)*

***Επίσημη κυκλοφορία: [[Οκτώβριος]] [[1990]]***

## Τα μέλη των Deep Purple
Το "*King of Dreams*" ηχογραφήθηκε από τη πέμπτη σειρά μελών του συγκροτήματος. Τα μέλη της ήταν τα εξής:
* **[[Τζο Λιν Τέρνερ]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* The Complete Deep Purple, Michael Heatley, *Reynolds & Hearn*, 2005
* King of Dreams - Deep Purple | Song Info | AllMusic

## Εξωτερικοί σύνδεσμοι
* Στίχοι King of Dreams 
* http://www.thehighwaystar.com/rosas/tab/kodreams.htm Guitar Tabs

Κατηγορία:Τραγούδια των Deep Purple
Κατηγορία:Τραγούδια του 1990
Άναχαϊμ

Το **Άναχαϊμ** (αγγλικά: *Anaheim*) είναι πόλη των ΗΠΑ που βρίσκεται στη κομητεία Όραντζ της Καλιφόρνια. Σύμφωνα με την απογραφή του 2010, ο πληθυσμός της πόλης ήταν 336.265, καθιστώντας την πιο πυκνοκατοικημένη πόλη στο κομητεία, 10η πιο πυκνοκατοικημένη πόλη στην Καλιφόρνια, και 54η στις Ηνωμένες Πολιτείες. Ο πληθυσμός της πόλης αναμένεται να ξεπεράσει τα 400.000 μέχρι το 2014, λόγω της ταχείας ανάπτυξης στην περιοχή Platinum Triangle, καθώς και στο Anaheim Hills. Το Platinum Triangle είναι η ταχύτερα αναπτυσσόμενη περιοχή στην κομητεία Όραντζ. Το Άναχαϊμ είναι η δεύτερη μεγαλύτερη πόλη σε έκταση στην κομητεία Όραντζ (μετά το Ίρβαϊν), και είναι γνωστή για τα θεματικά πάρκα, τις αθλητικές ομάδες και τα συνεδριακά κέντρα.

Ιδρύθηκε το 1857 από πενήντα γερμανικές οικογένειες και ενσωματώθηκε ως η δεύτερη πόλη στην κομητεία του Λος Άντζελες στις 10 Φεβρουαρίου του 1870, ενώ εξελίχθηκε σε βιομηχανικό κέντρο, για την παραγωγή ηλεκτρονικών ειδών, τμημάτων αεροσκαφών και κονσερβοποιημένων φρούτων. Στην περιοχή βρίσκεται το παγκοσμίου φήμης Disneyland Resort, ένα συγκρότημα από θεματικά πάρκα και ξενοδοχεία που άνοιξε το 1955, το Στάδιο Angel του Άναχαϊμ, το Honda Center και το Συνεδριακό Κέντρο Άναχαϊμ, το μεγαλύτερο συνεδριακό κέντρο στην Δυτική Ακτή των ΗΠΑ.

## Παραπομπές



Κατηγορία:Πόλεις της Καλιφόρνια
Κατηγορία:Πόλεις στην κομητεία Όραντζ της Καλιφόρνια
Λακκώματα (αποσαφήνιση)

Με την ονομασία **Λακκώματα** μπορεί να αναφέρονται:

* Λακκώματα Αχαΐας, οικισμός της Δημοτικής Ενότητας Φαρρών του Δήμου Ερυμάνθου.
* Λακκώματα Καστοριάς, οικισμός της Δημοτικής Ενότητας Ορεστικού του Δήμου Ορεστίδος.

## Καταργημένοι οικισμοί
* Λακκώματα Πρεβέζης, οικισμός καταργημένος από το 1928.
 

Κατηγορία:Αποσαφηνίσεις ελληνικών τοπωνυμίων
Περιπλοκοειδή

Τα **Περιπλοκοειδή** (Λατ: *Convolvulaceae*) είναι οικογένεια αγγειοσπέρμων δικοτυλήδονων φυτών στην οποία ανήκουν η περιπλοκάδα (*Cuscuta europea*), η γλυκοπατάτα (*Ipomoea batatas*), τα χωνάκια (*Ipomoea pyrpurea*) κ.α. Περιλαμβάνει περίπου 60 γένη, με περισσότερα από 1.600 είδη πολυετών ποοδών φυτών ή θάμνων, σπανιότερα μικρών δένδρων.

## Περιγραφή

Έχουν φύλλα απλά, σπανιότερα πτεροειδή, κατ΄ εναλλαγή. Επίσης υπάρχουν φυτά που είναι χωρίς φύλλα (άφυλλα), χωρίς χλωροφύλλη και ζούν παρασιτικά, προσκολλημένα πάνω σε άλλα είδη. Τα άνθη τους έχουν στεφάνη χοανοειδή πενταμερή με ποικίλα χρώματα και συμμετρία ακτινωτή. Οι στήμονες είναι πέντε και προσφύονται στη στεφάνη. Η Ωοθήκη είναι επιφυής με 1-3 καρπόφυλλα, δίχωρη. Ο καρπός είναι κάψα.
## Γνωστότεροι αντιπρόσωποι της οικογένειας
Στην οικογένεια αυτή ανήκουν πολλά φυτά που καλλιεργούνται ως διακοσμητικά, επίσης πολλά για τις φαρμακευτικές τους ιδιότητες και μερικά γιατί είναι χρήσιμα στη διατροφή του ανθρώπου. Ανάμεσα στους γνωστότερους αντιπροσώπους της οικογένειας είναι τα γένη Convolvulus και Calystegia, κοινά και στη ευρωπαϊκή χλωρίδα. Τα φυτά αυτά, όπως και το τροπικό γένος Ipomoea, συναντώνται αυτοφυή και άλλα καλλιεργούνται ως καλλωπιστικά. Τα καλλωπιστικά είδη, γνωστά με διάφορες κοινές ονομασίες, όπως *θαλασσί*, *κόκκινο*, *μοβ* ή *λευκό χωνάκι*, αναρριχώνται καλύπτοντας τοίχους και πέργολες ή κρέμονται από ζαρντινιέλες που τοποθετούνται κάτω από το περβάζι των παραθύρων. Στο γένος Ipomoea ανήκει και το είδος Ipomea batatas, που παράγει εδώδιμους κονδύλους.

Αξιόλογο είδος του γένους, αυτοφυές και στην Ελλάδα, είναι το *Convolvulus tricolor*. Πρόκειται για μονοετή, έρπουσα, τριχωτή πόα, με ωειδώς λογχοειδή ή αντωειδή φύλλα· τα άνθη του είναι μονήρη, με κυανή στεφάνη, λευκή-κίτρινη στο κέντρο. Με αφετηρία το αυτοφυές αυτό είδος έχουν δημιουργηθεί πολλές μονόχρωμες ή ποικιλόχρωμες ποικιλίες, που καλλιεργούνται στους κήπους για καλλωπιστικούς σκοπούς. Σπέρνονται τον Απρίλιο και ανθίζουν από τον Ιούλιο μέχρι το Σεπτέμβριο. Ευδοκιμούν σε ηλιόλουστες περιοχές.

## Παραπομπές

## Εξωτερικοί σύνδεσμοι
*
Παράσταση

Η λέξη παράσταση μπορεί να αναφέρεται:

## Μαθηματικά

*Στην Αριθμητική παράσταση.
*Στην Αλγεβρική παράσταση.
*Στην Γραφική παράσταση συνάρτησης.

## Άλλες χρήσεις
*Στην Θεατρική παράσταση
*Στην Παράσταση νίκης
Σοφοκλής Ξυνής

Ο **Σοφοκλής Ξυνής** είναι Έλληνας επιχειρηματίας στο χώρο της εκπαίδευσης. 

## Βιογραφικά στοιχεία
Ο Σοφοκλής Ξυνής είναι πτυχιούχος του τμήματος Φυσικής του Πανεπιστημίου Αθηνών και διπλωματούχος Πολιτικός Μηχανικός του Εθνικού Μετσόβιου Πολυτεχνείου. Είναι επίσης απόφοιτος της Σχολής Ανωτέρας Φυσικής και Φιλοσοφίας της Επιστήμης του Δημόκριτου. Είναι ιδρυτής ανάμεσα στα άλλα των Σχολών Ξυνή (1974), του ΚΕ.Α.Σ Ξυνή (1977), του Mediterranean College (1977) και των ΙΙΕΚ Ξυνή (1993). Τέλος είναι υποστηρικτής και μεγάλος χορηγός της ομάδας Handball Ολυμπιακός/Όμιλος Ξυνή.

## Υπόθεση ΙΙΕΚ Ξυνή
Το 2016 ανακλήθηκαν οι άδειες λειτουργίας του ΙΕΚ Ξυνή και του Mediterranean College, ωστόσο ο Όμιλος Ξυνή, μέσω αλλαγών σε επωνυμίες και άλλων εταιρειών, φέρεται να προσπαθούσε να παρακάμψει τις εναντίον του υπουργικές αποφάσεις, κυρίως, όπως αναφέρθηκε στον τύπο, «με όχημα την εξαγορά μεριδίου από το ΙΕΚ Άλφα». Την ίδια χρονιά, παραπέμφθηκαν για την υπόθεση αυτή σε δίκη για κακούργημα τα μέλη της διοίκησης του Ομίλου Ξυνή. Ο Σοφοκλής Ξυνής και μέλη της οικογενείας του ορίστηκε να δικαστούν τον Απρίλιο του 2018 βάση βουλεύματος που τους κατηγορούσε «ότι πλαστογράφησαν ασφαλιστικές ενημερότητες για να εισπράξουν χρήματα από το Δημόσιο και να διατηρούν τις άδειες των ΙΕΚ ΞΥΝΗ σε ισχύ» Μετά και από νέα αναβολή, η υπόθεση ορίστηκε να εκδικαστεί τον Δεκέμβριο του 2019. 

Η πλευρά Ξυνή ισχυρίστηκε ότι όλος ο θόρυβος δημιουργήθηκε από «ανταγωνιστικά ΙΕΚ» σε συνεργασία με φιλικά προς αυτά «ηλεκτρονικά και έντυπα Μ.Μ.Ε.» Ανάλογη θέση είχε υποστηριχτεί και για την ανάκληση των αδειών λειτουργίας, που είχε χαρακτηριστεί «άδικη», αναφέροντας πως το υπουργείο Παιδείας είχε πέσει «θύμα […] εσφαλμένης εισήγησης υπηρεσιακών παραγόντων», οι οποίοι υιοθέτησαν «απόψεις ανταγωνιστικού Ομίλου».

Το Ε’ Τριμελές Εφετείο Κακουργημάτων τον Ιούνιο του 2021 καταδίκασε τον Ξυνή σε φυλάκιση τεσσάρων ετών με αναστολή για «το αδίκημα της ηθικής αυτουργίας στην κατ’ εξακολούθηση κατάρτιση πλαστών ασφαλιστικών ενημεροτήτων».

## Παραπομπές


## Εξωτερικοί σύνδεσμοι
* Απόσπασμα βιογραφικού σημειώματος (webcached σελίδα από τον προσωπικό του ιστότοπο *www.sophocles-xinis.gr*. Ανάκτηση 29-05-2019.

Κατηγορία:Έλληνες επιχειρηματίες
Μέγας Γιαλός Σύρου

Ο **Μέγας Γιαλός** είναι παραθαλάσσιο χωριό που βρίσκεται στη νότια πλευρά του νησιού της Σύρου και μεταξύ των οικισμών Ποσειδωνία και Βάρη.

## Γενικές πληροφορίες
Το χωριό διαθέτει μία μεγάλη παραλία αλλά και κάποιες μικρότερες. Στην περιοχή λειτουργούν ξενοδοχεία, εστιατόρια, ενώ έχει χτιστεί και μεγάλος αριθμός εξοχικών κατοικιών.

Δίπλα στην παραλία βρίσκεται το εκκλησάκι του Αγίου Αντωνίου, ενώ στην απέναντι πλευρά του όρμου βρίσκεται το παλιό εξωκλήσι της Αγίας Θέκλας. Στην κορυφή του λόφου πάνω από τον οικισμό, υπάρχει ένα ακόμα ξωκλήσι, αυτό του Αγίου Ιωάννη του Προδρόμου. Πίσω από τον Άγιο Αντώνιο υπάρχει μονοπάτι που οδηγεί στον όρμο της Αμπέλας, όπου υπάρχει μία μικρή και ήσυχη αμμουδιά. Επίσης στην περιοχή βρίσκεται και το παρεκκλήσιο των Αγίων Κυρίλλου και Μεθοδίου.

## Διοίκηση και πληθυσμός
Διοικητικά, ο Μέγας Γιαλός ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας.

Το μεγαλύτερο μέρος του χωριού ανήκει στη Δημοτική Κοινότητα Βάρης. Η πορεία του πληθυσμού στην περιοχή:

Το δυτικό τμήμα του χωριού ανήκει στην Τοπική Κοινότητα Ποσειδωνίας. Η πορεία του πληθυσμού στην περιοχή:

Συνολικά, λοιπόν, στον Μέγα Γιαλό ζουν σήμερα 395 κάτοικοι, σύμφωνα με την απογραφή του 2011, με τον πληθυσμό να παρουσιάζει συνεχώς αυξητική τάση κατά τις τελευταίες δεκαετίες.

## Εξωτερικοί σύνδεσμοι
*Δήμος Σύρου - Ερμούπολης 

Κατηγορία:Χωριά της περιφερειακής ενότητας Σύρου
Κατηγορία:Παραλίες της Σύρου
Knockin' at your Back Door

Το **Knockin' at your Back Door** είναι τραγούδι του χαρντ ροκ συγκροτήματος Deep Purple, το πρώτο κομμάτι του δίσκου "*[[Perfect Strangers (άλμπουμ)|Perfect Strangers]]*" ο οποίος κυκλοφόρησε τον Σεπτέμβριο του 1984.

## Κυκλοφορίες
Το τραγούδι αυτό, κυκλοφόρησε σε μορφή 7" βινυλίου  και CD, με το "*[[Perfect Strangers (τραγούδι των Deep Purple)|Perfect Strangers]]*" στη δεύτερη πλευρά τον Οκτώβριο του 1984. Στον Καναδά, στη δεύτερη πλευρά του σινγκλ υπήρχε το τραγούδι "*[[Son of Alerik]]*", ενώ στην Ιαπωνία, την Ισπανία και τις Ηνωμένες Πολιτείες κυκλοφόρησε μία έκδοση με το "*[[Wasted Sunsets]]*".

## Σύνθεση
Οι στίχοι του τραγουδιού έχουν σεξουαλικό περιεχόμενο και ο σκοπός τους ήταν να φανεί σε ποιο επίπεδο μπορεί να φτάσει ένα τραγούδι του οποίου στίχοι μπορεί να λογοκριθούν. Το κομμάτι γνώρισε επιτυχία και έτυχε μεγάλης ραδιοφωνικής μετάδοσης από τα μέσα μαζικής ενημέρωσης της εποχής, αφού μπήκε  στα τσαρτ και στις δύο πλευρές του Ατλαντικού, όντας το πρώτο σινγκλ μετά την επανένωση του συγκτοήματος.

## Ζωντανές ηχογραφήσεις
Το '"*Knocking at your Back Door*" συμπεριλήφθηκε ως μόνιμο κομμάτι των ζωντανών εμφανίσεων του συγκροτήματος μέχρι το 1994 και από εκεί και έπειτα το επαναφέρουν κατά καιρούς. Ζωντανά ηχογραφημένοι δίσκοι οι οποίοι συμπεριλαμβάνουν το κομμάτι, είναι οι εξής:

* *[[Nobody's Perfect (album)|Nobody's Perfect]]* (1988)
* *[[In the Absence of Pink]]* (1991)
* *[[Come Hell or High Water]]* (*DVD*, 1994)
* *[[Live in Europe 1993]]* (2007)
* *[[Live at Montreux 2011]]* (2011)
* *[[Perfect Strangers Live]]* (2013)

## Θέσεις τσαρτ
***Knockin' at your back door*** *(σινγκλ)*

***Επίσημη κυκλοφορία: [[Οκτώβριος]] [[1984]]***

## Τα μέλη των Deep Purple
Το "*Knocking at your Back Door*" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των **[[Deep Purple]]**. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Perfect Strangers CD Booklet, Mercury, 1991
* The Complete Deep Purple, Michael Heatley, *Reynolds & Hearn*, 2005
* DEEP PURPLE Knocking At Your Back Door reviews - Progarchives

## Εξωτερικοί σύνδεσμοι
* Στίχοι Knocking at your Back Door http://www.lyricsfreak.com/d/deep+purple/knocking+at+your+back+door_20038776.html
* Deep Purple Chords and Tablature - The Highway Star 1
* Deep Purple Chords and Tablature - The Highway Star 2
* Deep Purple Chords and Tablature - The Highway Star 3
* Bass Tablature - The Highway Star

Κατηγορία:Τραγούδια των Deep Purple
Κατηγορία:Τραγούδια του 1984
Λάκκος (αποσαφήνιση)

Με την ονομασία **Λάκκος** μπορεί να αναφέρονται:

## Οικισμοί
; Σύγχρονοι
* Λάκκος Λακωνίας, οικισμός του δήμου Ανατολικής Μάνης της περιφερειακής ενότητας Λακωνίας,
* Λάκκος Μεσσηνίας, οικισμός του δήμου Δυτικής Μάνης της περιφερειακής ενότητας Μεσσηνίας.

; Κατηργημένοι
* Λάκκος Αρκαδίας (), οικισμός του νομού Αρκαδίας που καταργήθηκε το 1981.
* Λάκκος Σερρών, οικισμός του νομού Σερρών που καταργήθηκε το 1951.

; Παρώνυμα
* Λάκκος Σκλαβοπούλας Χανίων, οικισμός του δήμου Καντάνου-Σέλινου της περιφερειακής ενότητας Χανίων.

## Δείτε επίσης
* Λάκκα (αποσαφήνιση)
* Λάκκες (αποσαφήνιση)

## Παραπομπές


Κατηγορία:Αποσαφηνίσεις ελληνικών τοπωνυμίων
Θυλακόσμιλος

**Θυλακόσμιλος** είναι το όνομα ενός γένους μαχαιρόδοντων μαρσιποφόρων θηρευτών που πρωτοεμφανίστηκε κατά την διάρκεια της Μειόκαινου. Τα απολιθώματα του έχουν βρεθεί στην Νότια Αμερική, κυρίως στην Αργεντινή. Είναι ένα από τα πολλά είδη προϊστορικών ζώων που κοινά ονομάζονται *σμιλόδοντας*. Ο Θυλακόσμιλος δεν ήταν Αιλουροειδές αλλά Μαρσιποφόρο και η ομοιότητα του με τα μαχαιρόδοντα αιλουροειδή είναι αποτέλεσμα της συγκλίνουσας εξέλιξης.

## περιγραφή
Ο  θυλακόσμιλος είχε μεγάλους άνω κυνόδοντες σε σχήμα μαχαιριού και μικρότερους, κοφτερούς κάτω κυνόδοντες. Δεν είχε καθόλου κοπτήρες και τα άλλα δόντια ήταν υπερβολικά μικρά.. Υπολογίζεται ότι ζύγιζε 150 κιλά. Η προβούαινα, ο θυλακόσμιλος και το μαρσιποφόρο λιοντάρι ήταν τα μεγαλύτερα σαρκοφάγα μαρσιποφόρα που υπήρξαν. Αντίθετα με τα μαχαιρόδοντα αιλουροειδή τα δόντια του μεγάλωναν για όλη την διάρκεια της ζωής του. Επίσης στην κάτω γνάθο είχε δερμάτινες θήκες για να προστατεύουν τα δόντια του όταν κλείνει το στόμα του. Οι αυχενικοί σπόνδυλοι ήταν ιδιαίτερα δυνατοί, παρόμοιοι με αυτούς των αιλουροειδών. Ο θυλακόσμιλος εξαφανίστηκε την πλειόκενο περίοδο την ίδια στιγμή που εμφανίστε ο σμιλόδοντας στην Βόρεια Αμερική.Πιθανόν να εξαφανίστηκε επειδή δεν άντεξε το ανταγωνισμό με τον ανατομικά ανώτερο σμιλόδοντα.


Image:Thylacosmilus Atrox.jpg|Κρανίο θυλακόσμιλου. 
Image:Tylacosmilus DB.jpg|Αναπαράσταση ενος θυλακόσμιλου.


## παραπομπές

## Εξωτερικοί σύνδεσμοι

* Thylacosmilus (marsupial sabre-tooth)
* Art by Maximo Salas
* Skull of Thylacosmilus
* Comparison of Thylacosmilus (upper) and Smilodon (below)

Κατηγορία:Θυλακοσμιλίδες
Κατηγορία:Προϊστορικά θηλαστικά
Περιφερειακή Ενότητα Δυτικού Τομέα Αθηνών

Η **Περιφερειακή Ενότητα Δυτικού Τομέα Αθηνών** είναι μία από τις οκτώ περιφερειακές ενότητες στις οποίες διαιρείται η Περιφέρεια Αττικής. Περιλαμβάνει το δυτικό τμήμα του λεκανοπεδίου των Αθηνών που περικλείεται από την Εθνική Οδό Αθηνών-Λαμίας και τα όρη Αιγάλεω και Ποικίλο. Συνορεύει με τον Κεντρικό Τομέα, τον Νότιο Τομέα, την Περιφερειακή Ενότητα Πειραιώς και την Περιφερειακή Ενότητα Δυτικής Αττικής.

Τα τελευταία είκοσι χρόνια γνώρισε ανάπτυξη, στην οποία συνέβαλε η ίδρυση των ΤΕΙ Αθήνας και Πειραιά, οι νέοι χώροι εργασίας στην τριτογενή παραγωγή, τα θεματικά πάρκα, εμπορικά κέντρα και το γενικότερο κλίμα ανάπλασης. Επίσης, καταλυτικό ρόλο στη δημογραφική εξέλιξη διαδραμάτισε η έλευση του Μετρό και τα συγκοινωνιακά έργα ανάπτυξης που έχουν προαναγγελθεί.

Το συγκρότημα καθίσταται προσβάσιμο από τα βορειοανατολικά μέσω της Λεωφόρου Κηφισού (επέκταση της Εθνικής Οδού Αθηνών-Λαμίας), από τα δυτικά μέσω της Εθνικής Οδού Αθηνών-Κορίνθου, και από τα βορειοδυτικά μέσω της παλαιάς Εθνικής Οδού Αθηνών-Θηβών. Σε τοπικό επίπεδο εξυπηρετείται κυρίως από τη Λεωφόρο Θηβών που κινείται κατακόρυφα από το Περιστέρι.

Ο πληθυσμός της ενότητας Δυτικού τομέα, σύμφωνα με τα στοιχεία της απογραφής του 2021, είναι 475.809 κάτοικοι, και η πυκνότητα πληθυσμού της είναι 7.126,08 κάτοικοι ανά τ.χλμ. Η έκτασή της είναι 66,8 τ.χλμ.

## Διαίρεση
Η Περιφερειακή ενότητα Δυτικού Τομέα περιλαμβάνει τους εξής δήμους:

*Δήμος Αγίας Βαρβάρας
*Δήμος Αγίων Αναργύρων - Καματερού
*Δήμος Αιγάλεω
*Δήμος Ιλίου
*Δήμος Περιστερίου
*Δήμος Πετρούπολης
*Δήμος Χαϊδαρίου
Αναλυτικά: Διοικητική διαίρεση Περιφερειακής Ενότητας Δυτικού Τομέα Αθηνών

## Πληθυσμός ανά δήμο

## Αντιπεριφερειάρχες
*2011-2014 Κώστας Παπαντωνίου
*2014-2019 Σπύρος Τζόκας
*2019-2023 Ανδρέας Λεωτσάκος
* 2024-σήμερα: Βασίλης Λώλος

## Παραπομπές


Κατηγορία:Δυτικός Τομέας Αθηνών
Κατηγορία:Περιφερειακές ενότητες της Ελλάδας
Δελφίνι Σύρου

Το **Δελφίνι** είναι όρμος στο δυτικό τμήμα του νησιού της Σύρου. Βρίσκεται σε πολύ κοντινή απόσταση (περίπου 1 χιλιόμετρο) βόρεια του Κινίου, ενώ απέχει 11 χιλιόμετρα από την Ερμούπολη. 

Η πρόσβαση στην περιοχή γίνεται από το Κίνι είτε με τα πόδια μέσω παραλιακού μονοπατιού, είτε οδικώς ακολουθώντας τις σχετικές πινακίδες. Επίσης, καΐκι που πραγματοποιεί τακτικά δρομολόγια το καλοκαίρι από το Κίνι προς τις άβατες παραλίες των βορειοδυτικών περιοχών του νησιού, κάνει στάση και στον όρμο του Δελφινιού.

Κατά τους καλοκαιρινούς μήνες, στην περιοχή κατοικούν παραθεριστές που διαθέτουν εξοχικά σπίτια, ενώ στην παραλία λειτουργούν καφετέρια και ταβέρνα. Απέναντι βρίσκεται μία μικρή βραχονησίδα, η οποία έχει την ίδια ονομασία με τον όρμο.

## Ονομασία
Η ονομασία του όρμου συνδέεται με την Οδύσσεια του Ομήρου. Σύμφωνα με την περιγραφή του Αρχίλοχου, ο Κοίρανος ζούσε στην Πάρο και αγαπούσε τα ταξίδια και τα ζώα. Σε ένα από τα ταξίδια του, έσωσε μερικά δελφίνια που είχαν μπλεχτεί στα δίχτυα ψαράδων, αγοράζοντας τα και απελευθερώνοντας τα στη θάλασσα. Όταν κατά το ταξίδι επιστροφής του στην Πάρο, το πλοίο ναυάγησε, ένα από τα δελφίνια που είχε σώσει, ανταπέδωσε τη σωτηρία του γλυτώνοντας τον Κοίρανο από τα κύματα και μεταφέροντας τον στον ήσυχο όρμο της Σύρου, ο οποίος από τότε πήρε τη συγκεκριμένη ονομασία.

## Εξωτερικοί σύνδεσμοι
*Το Δελφίνι στο επίσημο τουριστικό portal του Δήμου Σύρου - Ερμούπολης
*Δήμος Σύρου - Ερμούπολης

Κατηγορία:Παραλίες της Σύρου
Κατηγορία:Όρμοι της Ελλάδας
Περιφερειακή Ενότητα Νοτίου Τομέα Αθηνών

Η **Περιφερειακή Ενότητα Νοτίου Τομέα Αθηνών** είναι μία από τις οκτώ Περιφερειακές Ενότητες στις οποίες διαιρείται η Περιφέρεια Αττικής. Περιλαμβάνει το νοτιότερο τμήμα του Λεκανοπεδίου Αττικής.

Ο μόνιμος πληθυσμός της Περιφερειακής Ενότητας Νοτίου Τομέα ανέρχεται σε 529.455 κατοίκους, σύμφωνα με την απογραφή του 2021 από την ΕΛ.ΣΤΑΤ.. Η πυκνότητα πληθυσμού της είναι 7.692,46 κάτοικοι ανά τ.χλμ.. Η έκτασή της είναι 70 τ.χλμ..

Αντιπεριφερειάρχης της Περιφερειακής Ενότητας Νοτίου Τομέα Αττικής από τον Σεπτέμβριο του 2014 έως το 2019 ήταν ο Χρήστος Καπάταης. Το 2019 ανέλαβε η Δήμητρα Νάνου στο αξίωμα και την διαδέχθηκε το 2024 ο Χρήστος Θεοδωρόπουλος.

## Διοικητική διαίρεση
Η Περιφερειακή Ενότητα Νότιου Τομέα περιλαμβάνει τους εξής δήμους:

*Δήμος Αγίου Δημητρίου
*Δήμος Αλίμου
*Δήμος Γλυφάδας
*Δήμος Ελληνικού - Αργυρούπολης
*Δήμος Καλλιθέας
*Δήμος Μοσχάτου - Ταύρου
*Δήμος Νέας Σμύρνης
*Δήμος Παλαιού Φαλήρου

## Μόνιμος Πληθυσμός ανά δήμο

## Αντιπεριφερειάρχες
*2011-2014: Μαρία Καρακλιούμη
*2014-2019: Χρήστος Καπάταης
*2019-2023: Δήμητρα Νάνου
* 2024-2025: Χρήστος Θεοδωρόπουλος
* 2025-σήμερα: Γεωργία Αδαμοπούλου
## Παραπομπές



Νοτιος Τομεας Αθηνων
Παναγιώτης Πατρινός

Ο **Παναγιώτης Πατρινός** (Πάτρα 1798 - Πάτρα 1859) ήταν Έλληνας έμπορος, γαιοκτήμονας και πολιτικός, ο οποίος διετέλεσε βουλευτής.

## Βιογραφία
Ήταν υιός του προκρίτου της Πάτρας Δημήτριου Πατρινού και της Φιορούλας , παντρεύτηκε την Μαρία το γένος Ποντίκη κόρη του Σάββα Ποντίκη και είχαν ένα παιδί τον Δημήτριο.Είχε παρασημοφορηθεί από τον βασιλιά Όθωνα το 1847.. Προεπαναστατικά ήταν πρόκριτος της Πάτρας, μετά  την επανάσταση ήταν πρόεδρος του δημοτικού συμβουλίου του δήμου Πατρέων το 1840. Εξελέγη βουλευτής Πατρών υποστηριζόμενος από το Γαλλικό κόμμα στις βουλευτικές εκλογές του 1850.

## Παραπομπές


Κατηγορία:Βουλευτές Πατρών
Περιφερειακή Ενότητα Νήσων Αττικής

Η **Περιφερειακή Ενότητα Νήσων Αττικής** είναι μία από τις οκτώ περιφερειακές ενότητες στις οποίες διαιρείται η Περιφέρεια Αττικής. Περιλαμβάνει τον νησιωτικό χώρο που περιγράφεται γεωγραφικά ως Αργοσαρωνικός, την περιοχή της Τροιζηνίας και τα νησιά των Κυθήρων. Προέρχεται ουσιαστικά από την απόσπαση του νησιωτικού τμήματος από την παλαιότερη Νομαρχία Πειραιά.

Ο πληθυσμός της ενότητας Νήσων Αττικής είναι 70.005 κάτοικοι και η πυκνότητα πληθυσμού της είναι 84,93 κάτοικοι ανά τ.χλμ.

## Διαίρεση
Η Περιφερειακή ενότητα Νήσων Αττικής περιλαμβάνει τους εξής δήμους:

*Δήμος Αγκιστρίου
*Δήμος Αίγινας 
*Δήμος Κυθήρων (η μοναδική περιοχή της Περιφέρειας Αττικής, η οποία γεωγραφικά ανήκει στα Επτάνησα)
*Δήμος Πόρου (γεωγραφικά ανήκει στην Πελοπόννησο)
*Δήμος Σαλαμίνας
*Δήμος Σπετσών (γεωγραφικά ανήκει στην Πελοπόννησο)
*Δήμος Τροιζηνίας-Μεθάνων (γεωγραφικά ανήκει στην Πελοπόννησο)
*Δήμος Ύδρας  (γεωγραφικά ανήκει στην Πελοπόννησο)

## Αντιπεριφερειάρχες Νήσων

## Δείτε επίσης
*Αργοσαρωνικός
*Κυθήρων νησιά
*Νομαρχία Πειραιά
*Κατάλογος νησιών και νησίδων περιφέρειας Αττικής

## Παραπομπές


## Εξωτερικοί σύνδεσμοι
* Δίκτυο Συνεργασίας Δήμων Π.Ε. Νήσων Αττικής


Νησων Αττικης
Κατηγορία:Περιφέρεια Αττικής